ભારતે આમેય આ સિરીઝમાં ઇતિહાસ રચી દીધો છે. કેપટાઉનના ન્યૂલેન્ડ્સ ખાતે તે ક્યારેય જીતી શક્યું ન હતું પરંતુ બે દિવસ અગાઉ એ મેદાન પર વિરાટ કોહલીએ 160 રન ફટકાર્યા બાદ ચહલ અને કુલદીપ યાદવે ચાર-ચાર વિકેટ ઝડપીને ટીમને સફળતા અપાવી હતી. ત્રીજી વન-ડે અગાઉ શિખર ધવને જણાવ્યું હતું કે જોહાનિસબર્ગના મેદાન પર ભારત ત્રીજી ટેસ્ટ જીત્યું ત્યાર બાદ અમે બાકી રહેલી તમામ મેચ જીતીને પ્રવાસનો સફળ અંત આણવા માગીએ છીએ અને તે બાબતમાં અત્યાર સુધી ભારત સાચું ઠર્યું છે.